**VÁLLALKOZÁSI SZERZŐDÉS**

amely létrejött az FTSZV Fővárosi Településtisztasági és Környezetvédelmi Kft által lefolytatott versenyeztetés eredményeként

egyrészről az **FTSZV Fővárosi Településtisztasági és Környezetvédelmi Kft (FTSZV Kft)** (székhely: 1138 Budapest, Váci út 182.; Levelezési cím: 1211 Budapest Nagy Duna sor 2. cégjegyzékszám: 01-09-466334; adószám: 12120497-2-41; képviseli: Antalné lengyel Tímea ügyvezető igazgató mint megrendelő, a továbbiakban mint a „Megrendelő”,

másrészről a(z) **………………..** (székhely: …; cégjegyzékszám: …; adószám: …; képviseli: …) mintvállalkozó, a továbbiakban mint a „Vállalkozó”

– a Megrendelő és a Vállalkozó a továbbiakban külön-külön úgy is mint „Fél”, vagy együttes említés esetén a „Felek” – között, az alulírott napon és helyen, az alábbi feltételek szerint:

1. **A szerződés tárgya**

A Megrendelő a jelen vállalkozási szerződésben és annak mellékleteiben (a továbbiakban mint a „Szerződés”), a szerződés mellékletében rögzített formában és tartalommal, megrendeli, a Vállalkozó pedig elvállalja a(z) FTSZV Kft. részére Közszolgáltatást ellátó 11 db szippantó célgép felépítményének űrtartalomméréshez szükséges mérőeszköz nem akkreditált kalibrációja szolgáltatás nyújtását és a kapcsolódó feladatok elvégzését.

A szerződés tárgyát képező feladatok az alábbiak szerint részletezhetők:

…………………..

A Vállalkozó tudomásul veszi, hogy a szerződésben meghatározott feladatok szerződésszerű teljesítéséhez a Megrendelőnek kiemelt érdeke fűződik:

**A szerződés részét képező további dokumentumok**

A Felek megállapodnak, hogy az alábbi dokumentumok a szerződés elválaszthatatlan részét képezik:

* 1. számú melléklet: Vállalkozó árajánlata
* 2. számú melléklet: Gépjárműlista

A versenyeztetési eljárás iratanyaga (B072/2019) – annak csatolása nélkül is – a szerződés elválaszthatatlan részét képezi.

1. **A teljesítés, határidők**

A feladatok teljesítésének kezdő időpontja: ………………………………a feladatok teljesítésének végső határideje:…………………………………………..

Valamennyi határidő kötbérterhes határidő. A Vállalkozó köteles a Megrendelő által a feladat elvégzésére megállapított határidőket betartani, ellenkező esetben a Megrendelő jogosult a szerződésben körülírt jogkövetkezményeket alkalmazni a Vállalkozóval szemben.

A Felek megállapodnak abban, hogy a Vállalkozó teljesítése akkor tekinthető szerződésszerűnek, ha a szerződés tárgyát képező szolgáltatást és a kapcsolódó feladatokat határidőben, maradéktalanul, a szerződésben meghatározottaknak megfelelően teljesíti.

1. **A szerződés tárgyának teljesítésére vonatkozó egyéb előírások**

A Vállalkozó kijelenti, hogy az általa vállalt feladatok teljesítéséhez szükséges valamennyi hatósági- és egyéb engedéllyel rendelkezik, és azokkal a szerződés hatálya alatt folyamatosan rendelkezni fog. A Vállalkozó köteles minden további engedélyt és hozzájárulást megszerezni, ami a tevékenység megkezdéséhez, illetve elvégzéséhez szükséges.

A Vállalkozó kijelenti, hogy a szerződésben vállalt feladatok ellátásához a szükséges szakértelemmel, szakmai tapasztalattal és jártassággal rendelkezik, birtokában van a szerződéses feladathoz szükséges tudásnak, szakembernek és eszköznek, valamint, hogy a szerződés teljesítése során a vonatkozó jogszabályok, hatósági és egyéb előírások maradéktalan betartása mellett jár el.

A Vállalkozó a tevékenysége végrehajtása során javaslatot tehet a Megrendelő számára közreműködő igénybevételére azzal, hogy a Vállalkozó közreműködőt kizárólag a Megrendelő előzetes írásbeli jóváhagyásával vehet igénybe. A Vállalkozó a jogosan igénybe vett alvállalkozóért, egyéb közreműködőért úgy felel, mintha a tevékenységet maga végezte volna, közreműködő jogosulatlan igénybevétele esetén pedig felelős minden olyan kárért is, amely anélkül nem következett volna be.

A Vállalkozó a feladatait a szerződés tárgya szerinti tevékenységet üzletszerűen végző személytől elvárható fokozott gondossággal és magas szakmai színvonalon, a Megrendelő utasításai szerint és érdekeinek megfelelően, a gazdaságossági követelményekre is tekintettel köteles teljesíteni.

A Vállalkozó a Megrendelő utasításától csak akkor térhet el, ha megváltozott körülmények miatt ezt a Megrendelő érdeke megköveteli, és a Megrendelő előzetes értesítésére már nincsen lehetőség; ilyen esetben a Megrendelőt haladéktalanul értesíteni kell.

A Megrendelő célszerűtlen vagy szakszerűtlen utasítása esetén a Vállalkozó köteles erről a Megrendelőt haladéktalanul, lehetőség szerint írásban értesíteni és észrevételét szakmailag megindokolni. Amennyiben a Megrendelő utasításához a Vállalkozó figyelmeztetése ellenére is ragaszkodik, az utasításból eredő károk őt terhelik, azonban a figyelmeztetés elmulasztásából eredő kárért a Vállalkozó a felelős.

1. **A vállalkozói díj**

A Vállalkozó a szerződésben meghatározott feladatai szerződésszerű teljesítéséért a szerződés 1. számú mellékletében meghatározottak alapján vállalkozói díjra jogosult.

A Vállalkozó kijelenti, hogy a fenti vállalkozói díj tartalmazza valamennyi szerződéses feladat ellenértékét, a kötelező adókat és minden olyan költséget is, amely a szerződésben rögzített szolgáltatás teljes körű teljesítéséhez szükséges, illetve azzal rendszerint együtt jár. A Vállalkozó a vállalkozói díjon felül a szerződésben vállalt feladatai ellátásával kapcsolatban semmilyen jogcímen többletköltséget nem érvényesíthet.

1. **Fizetési feltételek**

A számla kiállításának alapja a Megrendelő által kiadott teljesítési igazolás, amelyet a Vállalkozó köteles a kiállított számla mellé csatolni.

A Vállalkozó tudomásul veszi, hogy a számlát a mindenkori adózási, illetve számviteli jogszabályoknak, továbbá a Megrendelő által meghatározott egyéb tartalmi és formai követelményeknek megfelelően köteles kiállítani. A számlának tartalmaznia kell a teljesítés időpontját, a fizetés módját és határidejét, a szerződés azonosítóját, ellenkező esetben a Megrendelő a számlát azonosíthatatlannak tekinti, és a Vállalkozónak kijavításra visszaküldi. A hibásan kiállított számlából eredő károkért a Vállalkozó teljes felelősséggel tartozik.

A Megrendelő a számla beérkezésétől számított 15 (tizenöt) napon belül köteles azt felülvizsgálni, és visszautasítás esetén a Vállalkozót erről írásban értesíteni. A Megrendelő a számlát a kézhezvételtől számított 30 (harminc) naptári napon belül, átutalással fizeti ki. A Felek megállapítják, hogy a számla fizetési határidejét a szabályszerűen és a megfelelő adatokkal kiállított számla kézhezvételétől számítják.

A Megrendelő késedelmes fizetése esetében a Vállalkozó jogosult a Ptk-ban meghatározottak szerinti késedelmi kamatot felszámítani az elfogadott számla összege után a késedelmes napokra számítva.

1. **Nem szerződésszerű teljesítés, kötbérek**

A Felek megállapodnak, hogy amennyiben a Vállalkozó a szerződésben meghatározott kötelezettségeit olyan okból, amelyért felelős

* késedelmesen teljesíti, úgy a Megrendelő minden késedelemmel érintett napra teljes nettó vállalkozói díj 2 %-ával, legfeljebb azonban a nettó vállalkozói díj 20 %-ával megegyező összegű késedelmi kötbérre
* hibásan teljesíti, úgy a Megrendelő a hiba kiküszöböléséig terjedő időre a késedelmi kötbérrel megegyező mértékű hibás teljesítési kötbérre
* nem teljesíti, vagy a teljesítés meghiúsul vagy ellehetetlenül olyan okból, amelyért a Vállalkozó felelős, illetve ha a Megrendelő a Vállalkozó más súlyos szerződésszegése miatt felmondási vagy elállási jogát gyakorolja, úgy a Megrendelő szerződésben meghatározott teljes nettó vállalkozói díj 10 %-ával megegyező összegű meghiúsulási kötbérre jogosult.

A Felek megállapodnak abban, hogy amennyiben a szerződés időtartama alatt a teljesítésének olyan okból történő meghiúsulása vagy ellehetetlenülése, amelyért a Vállalkozó felelős, legalább …….. alkalommal bekövetkezik, vagy a szerződés további teljesítése olyan okból válik lehetetlenné, amelyért a Vállalkozó felelős, a szerződést meghiúsultnak tekintik és a Megrendelő a vállalkozói díj 20 %-ával megegyező összegű meghiúsulási kötbérre jogosult.

A kötbér és az azon felüli kártérítés összegét a Megrendelő jogosult egyoldalú nyilatkozattal a Vállalkozó számlájával szemben beszámítani. A késedelmes vagy hibás teljesítés esetére kikötött kötbér megfizetése nem mentesít a teljesítés alól. A kötbért a Megrendelő akkor is követelheti, ha kára nem merült fel. A Megrendelő érvényesítheti a kötbért meghaladó kárát, és a szerződésszegésből eredő egyéb jogait is.

1. **Vis maior**

Egyik Fél sem felelős a szerződés szerinti kötelezettségeinek nem szerződésszerű teljesítéséért, a teljesítés késedelméért vagy a nem teljesítéséért, ha a mulasztás vis maior következménye. Vis maior körülménynek kell tekinteni azokat az előre nem látható és emberi erővel elháríthatatlan körülményeket (pl.: háború, országos sztrájk, földrengés, árvíz, tűzvész, terrorcselekmény, stb.), amelyek nem függnek a Felek akaratától és közvetlenül akadályozzák az adott Felet a szerződéses kötelezettségének teljesítésében.

Azon Fél, akinek az érdekkörében a vis maior bekövetkezik, köteles a vis maior tényéről, okáról és várható időtartamáról a másik Felet írásban haladéktalanul értesíteni. Az értesítést elmulasztó Fél az ebből eredő kárért korlátozás nélkül felel. Amennyiben a vis maior nem teszi lehetetlenné a szerződés teljesítését, de késlelteti azt, a Felek ellentétes írásbeli megállapodásának hiányában a teljesítési határidő a vis maior okozta késedelem időtartamával arányosan meghosszabbodik.

1. **Szerződésmódosítás**

A Felek megállapodnak abban, hogy a szerződés módosítása kizárólag a Felek közös megegyezésével, írásban érvényes.

Nem minősül szerződésmódosításnak a Felek cégjegyzékben nyilvántartott adataiban, így különösen a székhelyében, képviselőiben, számlavezető bankjában, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett Fél a másik Felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

1. **Szerződés időtartama, hatálya**

A Felek megállapodnak abban, hogy a szerződést határozott időre……………………….-ig kötik, és a Felek cégszerű aláírásával lép hatályba. A szerződés megszűnik, amennyiben a szerződésben meghatározott feladatok teljesítésére sor került.

A Felek megállapodnak, hogy a Megrendelő a szerződés teljesítésének megkezdéséig indokolási kötelezettség nélkül, a Vállalkozóhoz intézett írásbeli nyilatkozattal elállhat a szerződéstől. A Vállalkozó kijelenti, hogy ebben az esetben semmilyen jogcímen igényt nem támaszt a Megrendelő felé.

A Felek a másik Fél súlyos szerződésszegése esetén jogosultak a szerződést egyoldalúan, írásban, azonnali hatállyal felmondani.

A Vállalkozó súlyos szerződésszegésének minősül különösen, de nem kizárólagosan, ha:

* a teljesítést jogos ok nélkül megtagadja vagy megszakítja, vagy a teljesítés egyéb, a felelősségi körébe tartozó okból elmarad, illetve együttműködési kötelezettségét a Megrendelő írásbeli felszólítása ellenére sem teljesíti,
* a Megrendelő írásbeli felszólítása ellenére nem a szerződés szerint minőségben, illetve tartalom szerint teljesít,

A Megrendelő súlyos szerződésszegésének minősül, ha:

* az általa jóváhagyott számlát annak fizetési határidején túl, a Vállalkozó fizetési felszólítását követően újabb 30 (harminc) napos fizetési határidőn belül sem egyenlíti ki.

Azon, a szerződés alapján fennálló jogok és kötelezettségek, amelyeknek természetüknél fogva továbbra is fenn kell maradniuk (különös tekintettel a titoktartási kötelezettségre vonatkozó rendelkezésekre), a szerződés megszűnését követően is hatályban maradnak.

A Felek rögzítik, hogy a közöttük fennálló szerződéses jogviszony bármely okból történő megszűnése vagy megszüntetése a szerződésszegéshez fűződő egyéb szankciók vagy jogosultságok gyakorlását nem korlátozza, illetve nem zárja ki.

1. **Titoktartás**

A Felek kölcsönösen kötelezettséget vállalnak arra, hogy a szerződés tartalmát, valamint az annak teljesítése során vagy azzal összefüggésben tudomásukra jutott, a másik Felet érintő minden olyan információt – beleértve a másik Fél know-how-jába tartozó információkat is –, amelyet a másik Fél még nem hozott nyilvánosságra, és amelynek közlése a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené vagy veszélyeztetné, bizalmasan, üzleti titokként kezelik.

A Vállalkozónak átadott és az általa készített dokumentumok, dokumentációk, információk, stb. a Megrendelő kifejezett, előzetes írásbeli hozzájárulása nélkül sem tovább nem adhatók, sem e szerződés teljesítésén kívül fel nem használhatók. Továbbá tilos a Megrendelő előzetes hozzájárulása nélkül az elvállalt, illetve a már folyamatban lévő munkákról adatokat, vagy információkat harmadik fél részére hozzáférhetővé tenni, azokról előadásokat tartani, videó-felvételt vagy kinyomtatott anyagot közzétenni.

A Felek – a másik Fél előzetes írásbeli hozzájárulása hiányában – kizárólag abban az esetben jogosultak bármely üzleti titok átadására, ha ez jogszabály, jogerős hatósági vagy bírósági rendelkezés alapján számukra kötelező, vagy az a szerződés tárgyát képező feladatok jellegére is tekintettel a munkavégzéshez egyébként feltétlenül szükséges, illetve azzal együtt jár. A teljesítésbe bevont alvállalkozót, közreműködőt a Vállalkozóra vonatkozó titoktartási kötelezettséggel megegyező mértékű titoktartási kötelezettség terheli.

A Megrendelő tájékoztatja a Vállalkozót, hogy a Megrendelőt a szerződéssel kapcsolatosan jogszabályon alapuló adatszolgáltatási, illetve egyes adatok tekintetében közérdekű nyilvánosságra-hozatali kötelezettség terheli, illetve terhelheti.

A titoktartási kötelezettség a jogviszony megszűnését követően is korlátlan ideig fennmarad.

1. **Összeférhetetlenség**

A Vállalkozó kötelezettséget vállal arra, hogy a Vállalkozó, annak kapcsolt vállalkozásai és ezek vezető tisztségviselői a Megrendelő munkavállalóját akár munkaviszonyban, akár munkavégzésre irányuló egyéb jogviszonyban nem foglalkoztatják azon szerződések teljesítése során, amelyeknél a másik szerződő fél a Megrendelő. A Vállalkozó kijelenti továbbá, hogy a Vállalkozó, valamint a szerződés teljesítéséhez igénybe vett alvállalkozója, teljesítési segédje vagy egyéb közreműködője a Megrendelő munkavállalójának érdekeltségébe nem tartozik, és ezek egyikének sincsen olyan vezető tisztségviselője, amely a Megrendelő munkavállalója.

Az összeférhetetlenségre vonatkozó előírások teljesülésével kapcsolatosan a Megrendelő jogosult információt kérni, valamint ellenőrzést végezni, illetve végeztetni. A Vállalkozó ezzel összefüggésben köteles együttműködni, az ellenőrzés elvégzéséhez szükséges támogatást megadni, és minden rendelkezésre álló adathoz, információhoz hozzáférést biztosítani.

A Vállalkozó tudomásul veszi továbbá, hogy ezen rendelkezések megsértése súlyos szerződésszegésnek minősül, és a Megrendelő jogosult a szerződést azonnali hatályú felmondással megszüntetni.

1. **Kapcsolattartás**

A Felek a szerződéssel kapcsolatosan egymáshoz intézett értesítései, felszólításai stb., a szerződés eltérő rendelkezése hiányában és ellenkező írásbeli közlésig akkor tekinthetők teljesítettnek, amennyiben azt a másik Félnek a szerződés alábbi pontjában meghatározott értesítési címére az átvételt igazolva személyesen adták át, az átadás napján, vagy ha tértivevényes ajánlott levélben küldték meg, a tértivevénnyel igazolt átvétel napján. A Felek az egymással való kapcsolattartásra az alábbi személyeket jelölik ki:

A Megrendelő részéről kapcsolattartó személy:

Név: ……………………..

Tel.: ……………………..

E-mail: ……………………..

A Vállalkozó részéről kapcsolattartó személy

Név: ……………………..

Tel: ……………………..

E-mail: ……………………..

Amennyiben valamely Fél a neki szabályszerűen megcímzett tértivevényes ajánlott levél átvételét megtagadja vagy az „nem kereste” jelzéssel érkezik vissza a feladóhoz, és/vagy a címzett a személyes átvételt megtagadja, a küldemény postai úton történt megküldése esetén a feladástól számított 5. (ötödik) napon, egyéb esetben az átvétel megtagadásának napján kézbesítettnek tekintendő.

A Felek a postai úton megküldött küldeményeket egyidejűleg másolatban a másik Fél fentiekben meghatározott e-mail címére is kötelesek megküldeni

1. **Vitás kérdések rendezése**

A Felek megállapodnak, hogy a közöttük felmerülő vitás kérdéseket elsődlegesen egymás között törekednek rendezni.

1. **Irányadó jog**

A szerződésben nem szabályozott kérdésekben a Polgári Törvénykönyvről szóló 2013. évi V. törvény, valamint a vonatkozó jogszabályok rendelkezéseit kell alkalmazni, azzal, hogy Magyarország joga kizárólagosan alkalmazandó.

1. **Záró rendelkezések**

A Vállalkozó tudomásul veszi, hogy a szerződés nem ad részére kizárólagosságot, a Megrendelő jogosult bármely feladatot más szerződött partnerétől vagy egyéb személytől is megrendelni.

A szerződésben foglalt bármely, a Megrendelőt megillető jog késedelmes érvényesítése, illetve érvényesítésének elmulasztása nem jelenti a jogok érvényesítéséről való lemondást, illetve valamely jog részleges vagy kizárólagos érvényesítése nem zárja ki a többi, illetve a fennmaradó jog érvényesítését.

A Megrendelő kizárja a Vállalkozó részéről bármely általános szerződési feltételeinek, üzletszabályzatának vagy más egyedileg meg nem tárgyalt szerződéses feltételeinek alkalmazását. A Vállalkozó egyéb szerződéses feltételei akkor sem alkalmazandóak, ha azok az egyes esetekben nem kerültek kifejezetten kizárásra.

A Felek vállalják, hogy különös figyelmet szentelnek a szerződés teljesítésével összefüggésben birtokukba kerülő személyes adatok kezelése során a vonatkozó hazai, illetve közösségi jogszabályok előírásaira, és biztosítják a velük kapcsolatba kerülő személyek személyes adatainak védelmét, valamint megakadályozzák az adatokhoz való jogosulatlan hozzáférést, az adatok megváltoztatását és a jogosultatlan nyilvánosságra hozatalát.

A Felek kijelentik, hogy rendelkeznek a szerződés aláírásához szükséges jog- és cselekvőképességgel, továbbá nem állnak csőd-, felszámolási-, végelszámolási eljárás alatt. Mindkét Fél kötelezettséget vállal arra, hogy amennyiben ezen feltételekben változás áll be, azt 3 (három) munkanapon belül a másik Fél tudomására hozza.

A Felek kijelentik, hogy a jelen okiratot elolvasták, megértették, és mint akaratukkal mindenben megegyezőt, az aláírásra jogosultak – aláírási joguk igazolása után – helybenhagyólag aláírták.

Budapest, …………………………

|  |  |
| --- | --- |
| ……………………………… | ……………………………… |
| **FTSZV Fővárosi Településtisztasági és Környezetvédelmi Kft** | **……..** |
| képviseli: Antalné Lengyel Tímea ügyvezető igazgató | képviseli: ….. *(gazdálkodó szervezet esetén, egyéb esetben törlendő)* |
| Megrendelő | Vállalkozó |